cyanic-selkie/wikianc huggingface dataset:
Ploughshare Innovations
Selskapet har sitt hovedkontor i Porton Down utenfor Salisbury.
K2 Black Panther
K2 Black Panther (hangul: K2 흑표; Hanja: K2 黒豹) er en sydkoreansk stridsvogn som kommer til å erstatte de fleste M48 Patton stridsvogner og komplettere K1-seriens stridsvogner som er i tjeneste Syd-Korea. Masseproduksjonen ble påbegynt i 2013 og de første K2 ble leverert til Syd-Koreas forsvar i juni 2014. K2 koster over 8,5 millioner dollar per enhet.
K2 Black Panther er bestykket med en 120mm L/55 glattboret kanon utviklet av Hyundai Wia. Dette kompletteres av en automatlader, lignende den som er utformet for Leclerc, som kan avfyre opp til 10 skudd pr. minutt. Stridsvognen har en total ammunisjonskapasitet på 40 skudd for sin hovedbevæpning.
Sekundære våpen inkluderer en 12,7 mm K6 tung mitraljøse og en 7,62 mm koaksial mitraljøse.
Besetningen består av vognkommandør, vognfører og skytter.
Grå kjempekenguru
Grå kjempekenguru (Macropus giganteus) er en pungdyrart i kengurufamilien. Den er den nest største kenguruarten, etter rød kjempekenguru.
Beskrivelse
Den grå kjempekenguruen er hovedsakelig grå eller gråbrun i fargen. Den kan bli så lang som mellom 150 og 210 cm. Halen er 70-100 cm, og hjelper kenguruen med å holde balansen når den går sakte og brukes som styrestang når den hopper. Hannen veier mellom 50 og 66 kg, hunnen mellom 17 og 40 kg. Noen grå kjempekenguruer er kraftigere bygd enn rød kjempekenguru, og kan veie mer enn normalt. En av disse som ble skutt i Tasmania veide 82 kg og hadde en lengde på 264 cm. Den største man vet om ble funnet av Richard Lydekker og veide 91 kg og hadde en lengde på 292 cm.
Gauslå stoppested
Gauslå stoppested på Sørlandsbanen åpnet den 22. juni 1938 idet banen ble forlenget fra Nelaug til Grovane (og dermed også Kristiansand). Stoppestedet ble nedgradert til holdeplass i 1947, og holdeplassen ble nedlagt i 1989.
Grå kjempekenguru
Utbredelse og habitat
Grå kjempekenguru er utbredt i østlige og sørøstlige Australia og på Tasmania. Den er dessuten introdusert på Maria Island. Den finnes i ulike habitat, den lever blant annet på sletter, gjerne med innslag av busker som kan brukes som gjemmested, krattskog, skogsområder og kystområder.
Atferd
Den grå kjempekenguruen er mest aktiv på kvelden, natten og morgenen. Om dagen sover den i skyggen av trær og klipper.
Grå kjempekenguruer lever i flokker på mellom 10 og 31 individer. I flokkene finnes flere hunner og hanner, samt ungene deres. Gruppene blir ofte utskiftet, da hannen ofte sloss om en bedre plass i hierarkiet og retten til å pare seg. Halen kan ofte brukes som et våpen under slåsskampene.
Reproduksjon
Kenguruhunnene går drektige i ca 36 dager og ungen fødes som regel under våren eller tidlig på sommeren, når tilgangen på føde er bra. Kenguruhunnens pung er velutviklet med fire spener. Ungen blir i pungen lenge, etter omtrent 280 dager forlater den pungen for første gang. Etter omtrent 320 dager forlater den pungen for alltid. Kenguruungen slutter å die etter 18 måneder. Etter 17 måneder blir hunnungene kjønnsmoden, hannungene etter 20 måneder. Kenguruene blir som regel mellom sju og ti år, men noen individer kan bli tjue år eller eldre.
Føde
Grå kjempekenguru er en planteeter som først og fremst eter busker, løv, gress og urter. Med sine store, uvanlige tenner river den løs store plantedeler. Kenguruenes nedre framtenner er lange og kvasse og peker framover. Dette gjør det lett å rive løs eucalyptusblader og akasiebusker.
Operasjon Frühlingserwachen
Operasjon Frühlingserwachen («Operasjon våroppvåkning») var en tysk motoffensiv under kamphandlingene i Ungarn på Østfronten mot slutten av andre verdenskrig. Operasjonen blir også benevnt under navnene Plattenseeoffensiven (tysk Plattensee = Balatonsjøen) og Balatonoffensiven.
Under stor hemmelighet iverksatte tyskerne en ny motoffensiv 6. mars 1945 etter at Budapest var falt. Målsettingen var å ta tilbake oljefeltene ved Balaton og gjenerobre Budapest. Styrkene som ble satt inn omfattet noen av de sterkeste formasjonene tyskerne disponerte så sent i krigen, blant annet restene etter den mislykkede Ardenneroffensiven. Overføringen av styrkene tok lang tid fordi tyskernes jernbaner nå var bombet til ruiner. Etter en innledende framgang gikk også denne offensiven i stå og står fram som et av mange eksempler på Hitlers feilvurderinger og svake militære kunnskaper.
Det tyske angrepet
Så snart de sovjetiske kommandantene erkjente at de sto overfor en større tysk operasjon hvor også SS-styrker var involvert, ble de tyske aksjonene tatt mer på alvor, og den tyske framrykningen ble stanset.
14. mars var det klart at operasjonen var i store vanskeligheter. Sepp Dietrich hadde mistet mesteparten av panserstyrkene, mer pga. slitasje, mekaniske feil og ubevegelighet i gjørme enn ved at de ble ødelagt av sovjeterne. I tillegg manglet tyskerne drivstoffer og ammunisjon. De var også underlegne i luften, selv om de innledningsvis hadde vært i stand til å gi bakkestyrkene flystøtte. På denne tiden skrev Joseph Goebbels i sin dagbok at det var sannsynlig at operasjonen ville bli feilslått. Til tross for den framgangen de tyske styrkene oppnådde, hadde de ikke nådd sine mål.
Ny sovjetisk offensiv
16. mars iverksatte de sovjetiske styrkene fullt motangrep, og i løpet av 24 timer ble tyskerne drevet tilbake til de posisjonen de hadde før de iverksatte operasjonen.
22. mars ble de tallmessig underlegne tyske styrkene drevet tilbake til andre forsvarsposisjoner i Ungarn, men den sovjetiske offensiven ble videreført, og også disse posisjonene måtte snart overgis. Den sovjetiske offensiven omfattet også Slovakia.
30. mars krysset Den røde armés 3. ukrainske front grensen mellom Ungarn og Østerrike. I Ungarn erobret de også Nagykanizsa og oljefeltene ved denne byen.
Thaeides
Thaeides er en slekt av glansvinger som tilhører underfamilien stjertvinger (Theclinae).
Utseende
Middelsstore (vingespenn ca. 30 millimeter) stjertvinger med to stjerter på bakvingen, i tillegg er bakhjørnet litt uttrukket som en rundet lobe. Hannens overside er skinnende blå med svarte ytterkanter og bredt svart vingespiss, med en oval, brun grop på forvingen. Hunnen er mer brunlig. Undersiden er lyst gråbrun med flere nokså brede, mørke tverrstriper, ofte med et oransje område ved bakhjørnet.
Utbredelse
Slekten er utbredt i den nordlige delen av Sør-Amerika.
Pipe (våpen)
En pipe for skytevåpen er vanligvis et sylinderformet rør, og har til hensikt å kontrollere utskytingen av prosjektilet (kule, hagl eller fyllingskule), samt styre retningen av dette.
En pipe består vanligvis av et løp og kammer. Kammeret er den bakre delen (mot brukeren) hvor patronen lades og holdes fast av våpenets sluttstykke eller en låseblokk. I moderne skytevåpen er det et kammer i den bakre enden av løpet hvor ammunisjon plasseres, med unntak av revolvere som har kammeret i en egen tønne. Løpet er den delen av pipen som projektilet går gjennom når patronen har blitt avfyrte. Løp kan enten være glattborte eller riflede. Riflede løp fører til at kulen roterer rundt sin egen akse og dermed blir mer retningsstabile enn kuler avfyrt fra glattborede løp. Glattborede løp benyttes for det meste i hagler. Løpsdiameteren måles innvendig i løpet mellom bommene, og er i de fleste tilfeller det samme som kaliberet.
Løpet styrer hvor projektilet skytes ut med kontakt med løpet. Åpningen i front hvor projektilet slipper tak i løpet og fortsetter mot målet kalles løpets munning. Når patronen avfyres vil trykket fra kruttgassene og projektilet søke minste motstands vei, og trykket som oppstår når patronen eksploderer presser projektilet gjennom løpet før det forlater munningen. Diameteren på hulrommet i løpet omtales som kaliber.
Vanligvis er minimum riflingsdiameter lik nominell kulediameter. For eksempel er nominell kulediameter 6,71 mm for 6,5 × 55 mm (og de fleste andre 6,5 mm patroner). Maksimal kulediameter er ofte spesifisert rundt 0,01 til 0,03 mm over nominell kulediameter. Bommene i pipen har derimot som regel mindre diameter enn kulediameteren, og vil derfor «presses» inn i kulen idet den farer gjennom løpet, hvilket skaper kulerotasjonen.
Presisjonen til et løp vil vanligvis gå ned med bruk og vedlikehold, og løp regnes derfor som en slitedel. Hvor mange skudd et et løp varer avhenger av patrontype og krav til presisjon, samt mange andre faktorer som utgangshastighet, pipemateriale, type rifling, kuletype, kulemateriale, kruttype og kruttmengde.
Świnoujście
Świnoujście er delt i to av Świna (tysk: Swine), den naturlige kanalen som utgjør skipsleden mellom Szczecin og Østersjøen.
De to delene av byen bindes sammen av ferjer. Fra bydelen Warszów på Wolinsiden er det fergeforbindelser til Ystad og Malmö i Sverige og til København og Rønne i Danmark. Bussene fra Oslo til byer i Polen benytter forbindelsen Ystad-Świnoujście. På Uznamsiden finnes en severdig strandpromenade og en kurpark. Siden 1975 er den tidligere selvstendige småbyen og badebyen Międzyzdroje på Wolin innlemmet i Świnoujście.
Historie
Området var i mange århundrer bebodd av vestslaviske stammer, noe navnene vitner om. Til og med landskapsnavnet Pommern har slavisk opprinnelse (po more = ved havet). Men ved den tyske bosetningsekspansjon gjennom høy- og senmiddelalderen ble denne befolkningen assimilert og germanisert.
Świna betraktes også som en elv, noe den utvilsomt var i tidligere tider før havnivået innenfor og utenfor Uznam og Wolin ble utlignet slik at det kun er i tider da elven Odra (Oder) har hatt særlig høy vannføring at det er en virkelig vesentlig forskjell i nivået på vannspeilet. På begge sider av Świna lå det fiskerlandsbyer.
Ved begynnelsen av 1600-tallet ble Świna gjort farbar for større skip, og Swinemünde, som ble grunnlagt ved på vestsiden av Świna i 1748, fikk etter hvert militære befestninger og gitt bystatus av prøysserkongen Fredrik den store i 1765.
Swinemünde var en ytre havn for Stettin (Szczecin). Byen hadde brede gater uten brostein, enetasjes hus bygd i hollandsk stil, og hadde på den måten et landsens preg. Men dens næringsveier var, med unntak av fiskeriene, så godt som utelukkende knyttet til sjøfarten. Havneinnfarten, som gjerne ble ansett som den beste på hele den prøyssiske østersjøkysten, var beskyttet av to lange moloer, og var sterkt befestet. På øya Wolin på motsatt side av Świna var et høyt fyrtårn. I 1897 ble Kaiserfahrt-kanalen åpnet. Den skar gjennom en sørøstlig svipp av Usedom, og den øya som slik ble dannet øst for kanalen ble gitt navn etter den største landsbyen der, Kaseburg. Hele Świna og Keiserfahrt-kanalen ble mellom 1900 og 1901 gjort så dyp at fra da av kunne også større skip nå inn til Stettin. Med dette ble Swinemündes betydning som havneby kraftig redusert.
Under annen verdenskrig, den 12. mars 1945, ble Swinemünde gjenstand for et kraftig amerikansk bombeangrep. Amerikanerne satte inn hele 661 bombefly av typene B-17 Flying Fortress og B-24. Minst 23 000 mennesker omkom, i stor grad tyske flyktninger fra Øst-Preussen. Angrepet på dette sene tidspunkt av krigen har utløst undring, både ettersom Swinemünde lå noe utenfor noen naturlig angrepsakse mot Berlin, og fordi det burde ha vært kjent at flyktninger fra øst ble satt i land der. På den annen side hadde Swinemünde et viktig havneanlegg for den tyske Kriegsmarine, og ville også være et naturlig landstigningssted for tyske forsterkninger fra gjenværende lommer på den baltiske kyst.
Grenseflytningen skjedde de facto i oktober 1945, med en formalisering ved Görlitz-avtalen mellom DDR og Polen den 6. juli 1950. Grenseendringen ble anerkjent av Tyskland i 1990 etter gjenforeningen av Vest-Tyskland og DDR. Świnoujście er ved siden av Szczecin og omliggende områder de eneste områdene som ligger vest for den linje som defineres av elvene Oder og Neisses løp.
Petro Dorosjenko
Petro Dorofijovitsj Dorosjenko (ukrainsk: Петро Дорофійович Дорошенко, født 1627 i Tsjyhyryn, død 19. november 1698) var en ukrainsk kosakk og hetman på Ukrainas vestbank mellom 1665 og 1672.
USA-mesterskapet i friidrett for junior 2022
USA-mesterskapet i friidrett for junior 2022 (2022 USATF U20 Outdoor Championships) ble arrangert fra 23. til 25. juni 2022, på Hayward Field i Eugene i Oregon.
Vatnestrøm stoppested
Vatnestrøm stoppested i Iveland kommune i Agder var eneste sted med togstopp i denne kommunen på Sørlandsbanen. Stoppestedet åpnet den 22. juni 1938 samtidig med at banen ble forlenget fra Nelaug til Grovane (og dermed også Kristiansand). Før 1985 ble navnet skrevet Vatnstraum. Stoppestedet ble nedgradert til holdeplass i 1958, og denne ble nedlagt i 1989.
Stasjonsbygningen ble tegnet av Gudmund Hoel og Bjarne Friis Baastad og var av samme type som ved Selåsvatn og Helldalsmo. Den var solgt til private og ble revet i 2017 da det ble anlagt sidespor til Voss Water. Sidesporet (ved 329,85 km) åpnet offisielt den 15. juni 2017.
Artamon Matvejev
Artamon Sergejevitsj Matvejev (russisk Артамон Сергеевич Матвеев, født 1625, død 15. mai 1682) var en russisk statsmann, diplomat og reformator.
Orconectes acares
Orconectes acares eller «Redspotted stream crayfish» er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes acares er en av de om lag 85 artene i slekten, og har en utbredelse med forekomster i elver og innsjøer nesten utelukkende i Arkansas.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
Fanchang
Befolkningen var på 455,024 innbyggere i 1999.
Kulturminner
Fanchang-keramikkbrennovnene (繁昌窑遗址, Fánchāng yáo yízhǐ) og Renzidonggrotten (人字洞遗址, Rénzì dòng yízhǐ) er oppført på Folkerepublikken Kinas liste over kulturminner.
Anne Hafstad
Anne Hafstad (født 14. januar 1958 i Oslo) er en norsk sykepleier, forsker, journalist og helsebyråkrat fra Kråkerøy ved Fredrikstad.
Etter examen artium i 1977 fra hjembyen Fredrikstad studerte hun til sykepleier 1981 og jobbet ved Ullevål sykehus frem til 1985, en av de første som spesialiserte seg som kreftsykepleier (onkologi). Så var hun spesialsykepleier ved Kreftforeningen 1985–87 og produktsjef i smertebehandling for Hydro Pharma på Elverum 1987–91.
Som stipendiat ved Kreftregisteret 1991–96 ledet hun «Prosjekt 14-15» i samarbeid med Norske Kvinners Sanitetsforening og var en del på NRK, blant annet i programmet «Toppen en time» med Toppen Bech.
Hun mottok i 1997 en doktorgrad ved Institutt for Samfunnsmedisin ved Universitetet i Oslo. Den viste at provoserende kampanjer mot røyking kan virke på ungdom.
Etter en tid som forsker ved Statens institutt for folkehelse jobbet hun fra 1998 tolv år som helsejournalist i Aftenposten. Hun vant SKUP-prisen i 2000 for å avdekke feilmedisinering med Dexamin av hyperaktive barn.
Hennes andre SKUP kom i 2005 sammen med kollegaene Siri Gedde-Dahl og Alf Endre Magnussen, for avsløringene rundt Vannverkssaken. I 2010 ble dette kåret til "tidenes SKUP" gjennom den 20 år lange historien til Stiftelsen for en Kritisk og Undersøkende Presse.
Hun mottok Karl Evangs pris i 2009 for sitt omfattende arbeid som helsejournalist, som i 2010 kulminerte med bokutgivelse. Fra 2010 er hun avdelingsdirektør i Helsedirektoratet.
Brooklands bil- og flymuseum
Brooklands bil- og flymuseum (Brooklands Museum Trust Ltd.) er et uavhengig engelsk museum som er drevet som privat stiftelse registrert den 12. mars 1987. Dets mål er å bevare, beskytte og forklare for ettertiden kulturarven som omfattes av Brooklands, tidligere racerbane og flyplass. Brooklands betraktes som fødestedet for britisk motorsport og luftfart, og er også stedet for mange teknologiske landevinninger gjennom åtte tiår på 1900-tallet.
Museet er lokalisert sør for Weybridge i Surrey. Det ble åpnet for publikum i 1991 med et stort område av den opprinnelige motorbanen fra 1907. Det omfatter fire bevaringsverdige bygninger: Klubbhuset til Brooklands racerbil; restaurantbygningen; flyplassens billettkontor fra 1911, og en Bellman flyhangar fra 1940. Seksjoner av Campbell Circuit, racerbanen fra 1937, og en Bofors-kanon fra andre verdenskrig, er alle viktige deler av Brooklands Scheduled Monument (vernet monument av historisk betydning). Hele Brooklands er utpekt som bevaringsverdig område av Surreys grevskapsråd i 1989. Brooklands Trust Members (BTM), opprettet i 2008, er den offisielle organisasjonen for venner og støttespillere av museet.
Historie
Racerbanen ble bygget av en lokal landeier, Hugh F. Locke King, i 1907 og var den første spesialbygde racerbane i verden. Mange rekorder ble satt her. Stedet ble også tilknyttet landets eldste flyplasser. Mange flypioner kom hit før den første verdenskrig, og var også et ledende sted for design og framstilling av fly på 1900-tallet. Det framstilte en bemerkelsesverdig antall av rundt 18 600 nye fly av bortimot 260 ulike typer mellom 1908 og 1987. Brooklands spilte en avgjørende rolle i de to verdenskrigene. Fly som Vickers, Sopwith, Hawker, Martinsyde og Bleriot ble alle enten bygd, satt samme eller testfløyet her.
Flykonkurransen «Daily Mail Round Britain Air Race» i 1911 begynte og endte på Brooklands. Både denne hendelsen og dets tema inspirerte den senere britiske filmkomedien Those Magnificent Men in Their Flying Machines (1965), Flyundervisning var en viktig funksjon av flyplassen både før den første verdenskrig og i mellomkrigstiden. Besøkende til museet kan se mange utstillinger som forteller om Brooklands bidrag til britisk flyindustri i begge verdenskrigene, og i etterkrigstiden med Vickers og senere med flyprodusentene British Aircraft Corporation og British Aerospace.
Vickers kjøpte stedet i 1946 for 330 000 pund for å produsere sivile fly. Den mest kjente flytypen var Vickers Viscount som det ble produsert 444 eksemplarer av på Brooklands og Bournemouth. I 1959 ble Vickers Vanguard testfløyet fra Brooklands, og 1962 ble prototypen VC10 også testet ved Brooklands. Deretter ble alle 53 som ble produsert av VC10 fløyet ut herfra.
Samlinger
Museet er åpent daglig og har utstillinger av et mangfold av motor- og fly knyttet til Brooklands, fra store racerbiler som den 24-liters Napier-Railton, motorsykler og sykler, og til en unik samling av fly fra Hawker og Vickers/British Aircraft Corporation, inkludert overlydsflyet Concorde (flynummer G-BBDG).
Andre utstillinger er tro etterligninger av Blériot XI og Sopwith Camel bygd av henholdsvis Mike Beach og Viv Bellamy. Det blir drevet i aktiv tilstand og utfører jevnlig motordemonstrasjoner ved museet i løpet av året. En utstilling om racerbilløpet Grand Prix har en Formel 1-simulator. Utstillingen «Concorde Experience» ble åpnet i august 2006. En hundreårsjubileum ble feiret i 2007. En virksom etterligning i full størrelse av Alliott Verdon Roes historiske fly Avroplane fra 1908 ble fullført og avduket den 7. juni 2008.
Mo i Rana lufthavn, Fagerlia
Mo i Rana lufthavn, Fagerlia er en kommende sivil flyplass i Fagerlia i nærheten av Steinbekkhaugen, på nordsiden av E12 og Gruben i Mo i Rana.
Rullebanen vil ha en lengde på 2400 meter og være innrettet i retningen 08/26. Flyplassen vil betjene kommunene Rana, Hemnes og Nesna. Den blir den første flyplassen i Norge som er bygd uten et lokalt flytårn; lufttrafikktjenesten vil fjernstyres fra Bodø Remote Tower Center i Langstranda 38 i Bodø.
Byggingen startet 6. september 2022 og er estimert å avsluttes våren 2027.
Flyplassen skal erstatte Mo i Rana lufthavn, Røssvoll.
Navnet
Den kommende lufthavnen ble 22. desember 2015 omtalt som Mo i Rana lufthavn, Steinbekkhaugen.
Navneformen Polarsirkelen lufthavn, Hauan, er også blitt brukt. Navneformen Hauan er avledet av leddet Haugen eller Håjen (hå'jen) i det sammensatte ordet Steinbekkhaugen. Også Hågshauan er blitt foreslått, men navnene Håkkshauan og Hogsthauan er feiltolkninger som er brukt i lokale medier.
I 1988 ble også navneformen Mjøllia brukt i lokale medier. Dette er feil, og en forveksling med Mjølalia som befinner seg i nærheten av Jamtlia på nordsiden av Ranelva (Steinbekkhaugen befinner seg sør for elva).
Yotsuba&!
Yotsuba&! (よつばと!) er en japansk komedie-mangaserie skrevet og tegnet av Kiyohiko Azuma. Serien begynte i mars 2003. Den utgis i Japan av ASCII Media Works, i månedsbladet Dengeki Daioh. Kapitlene publisert i dette tidsskriftet har i tillegg blitt samlet i femten tankōbonbind.
Mo i Rana lufthavn, Fagerlia
Navnet
Navnet ble i 2015 endret til Fagerlia, da denne ligger geografisk nærmere flyplassen.
Yotsuba&!
I serien skildres hverdagseventyrene til en ung jente kalt Yotsuba, hvor hun lærer om verdenen rundt seg sammen med faren sin. Serien er humoristisk, og tar utgangspunkt i Yotsubas egen barnslighet og uvitenhet. Flere av figurene i Yotsuba&! ble først introdusert i mangaen «Try! Try! Try!» i 1998. Navnet på serien kommer av navnene på de individuelle kapitlene i serien, som ofte følger mønsteret «Yotsuba & [noe]». I hvert kapittel opplever Yotsuba noe som har med kapitteltittelen å gjøre.
Serien har blitt rost for å ha en ren stil, detaljerte tegninger, lystig tone og komiske skildringer. I tillegg har figurene i serien blitt rost for å være eksentriske, men likevel realistiske. Den engelske versjonen ble listet opp som en av de 20 beste tegneseriene i 2005 av Publishers Weekly, mens The Comics Journal listet den opp som en av de beste i 2006. Den ble også listet opp som en av de beste grafiske romanene for ungdom av Young Adult Library Services Association i 2008. I tillegg har det vært en Yotsuba&!-utstilling i Tokyo. Serien er også kjent for å være lettlest og godt lesemateriale for å lære seg japansk.
Mo i Rana lufthavn, Fagerlia
Fem omstillinger
Flyplassen må ses i sammenheng med utviklingen i kommunen for øvrig. Rana kommune har vært gjennom fire omstillinger, og er nå i gang med den femte.
Hans Jacob Biørn Lian
Hans Jacob "Jakken" Biørn Lian (født 31. mars 1942) er en norsk diplomat og ambassadør.
Yotsuba&!
Handling
Yotsuba&!-serien handler om Yotsuba Koiwai, en fem år gammel adoptert jente som er energisk, lystig, nysgjerrig, og rar nok til at til og med adoptivfaren hennes kaller henne rar. Hun er også uvitende om mange ting et barn på hennes alder vanligvis ville ha kjent til, blant annet ringeklokker, rulletrapper, klimaanlegg, og til og med husker. Det er denne naiviteten og barnsligheten som er premisset til den humoristiske handlingen. I serien lærer Yotsuba om, og misforstår ofte, helt hverdagslige ting.
Mo i Rana lufthavn, Fagerlia
Fem omstillinger
Den 20. august 2013 åpnet Campus Helgeland i Torggata 1B i Mo i Rana sentrum. Den 1. januar 2016 ble campusen en del av Nord universitet, og den 1. juli 2016 ble SINTEF Helgeland offisielt etablert; selskapet samarbeider med bedrifter i regionen for å gi den landbaserte industrien grønn konkurransekraft og en bærekraftig utvikling ved hjelp av forskningsbasert innovasjon og bærekraftig teknologi. Som et ledd i «det grønne skiftet» arbeides det for en ny dypvannskai, slik at større skip kan ankomme Mo i Rana. Mo Industripark AS, Mo i Rana Havn KF og Rana kommune har lenge utredet en dypvannskai/tungvektskai i Mo i Rana. Siden 2015 har den blitt utredet av RIT. Prosjektet innebærer en utvidelse av seilingsdybden ved Toraneskaia fra 8 til 15–18 meter.
Yotsuba&!
Handling
I begynnelsen av serien flytter Yotsuba og adoptivfaren hennes, Yousuke Koiwai, til et nytt hus i byen. De får hjelp av Yousukes bestevenn, Takashi Takeda, som er en særdeles høy mann hvilket gjør at han har kallenavnet «Jumbo», til å flytte inn. I nabohuset bor Ayase-familien, som består av mor, far og tre døtre: Asagi, Fuuka og Ena, som Yotsuba får møte etter at Ena treffer på henne i en lekeplass hvor hun prøver å forstå seg på en huske. Yotsuba ender opp med å gjøre et sterk førsteinntrykk på disse døtrene med sin lystige og uvitende personlighet. Mesteparten av Yotsubas daglige aktiviteter og opplevelser kommer av at hun omgås med disse tre og flere andre.
Mo i Rana lufthavn, Fagerlia
Fem omstillinger
Prosjektet vil medføre miljømudring. Sjøbunnen er forurenset etter utslipp fra den tiden staten drev jernverk og koksverk. Gjennom miljømudring og sikker lagring av sedimenter vil tiltaket bidra til å rydde opp i forurenset sjøbunn.
Yotsuba&!
Handling
Serien består hovedsakelig av frittstående fortellinger. Mange kapitler følger Yotsuba og de andre figurene gjennom dagligdagse hendelser. Tonen i serien er lystig. Seriens motto er «Dagen i dag er alltid den morsomste dagen» (いつでも今日が、いちばん楽しい日).
Mo i Rana lufthavn, Fagerlia
Fem omstillinger
Byggingen av batterifabrikken FREYR ble påbegynt i første halvdel av 2022. Fabrikken er ventet å gi 3 000 nye arbeidsplasser og en befolkningsøkning på om lag 20 prosent. Begge disse prosjektene skal være ferdige i 2025.
Yotsuba&!
Handling
Hvert kapittel i serien finner sted på spesifikke og nesten påfølgende dager. Det var tidligere trodd at seriens handling foregikk i 2003, siden det var da serien først startet, men Azuma har siden sagt at mangaen alltid foregår «i dag». Dette har åpnet for at nyere produkter er med i serien, blant annet Nintendo DS-konsollen faren i Ayase-familien spiller på i kapittel 42. De aller fleste navnene på seriens enkeltkapitler følger mønsteret «Yotsuba & [noe]», for eksempel «Yotsuba og elefanten», «Yotsuba og prinsesser» og «Yotsuba og TV-en». Kapitteltittelen har ofte noe med hva Yotsuba lærer om, oppdager, eller opplever, i det kapittelet å gjøre.
Mo i Rana lufthavn, Fagerlia
Fem omstillinger
Også turistindustrien i kommunen blomstret som følge av «det grønne skiftet». Scandic Meyergården hotell arbeider med å utvide hotellet med fire etasjer og minimum 100 nye rom; det nye bygget vil stå ferdig i 2025. Hotellet Fjordgaarden Mo ble skilt ut i 2015 som et selvstendig hotell, og i april 2015 åpnet Clarion Collection Hotel Helma.
Hans Jacob Biørn Lian
Han gikk inn i utenrikstjenesten i 1967. I perioden 1989-1992 var han ambassadør og leder av den norske delegasjonen ved nedrustningsforhandlingene rundt CFE-avtalen. Fra 1992 til 1994 var han ekspedisjonssjef og leder av UDs politiske avdeling. Han tjenestegjorde deretter som FN-ambassadør i New York i perioden 1994-1997. Han var Norges ambassadør til NATO fra 1998 til 2002 etter Leif Mevik. Mellom 2002 og 2004 var Lian utenriksministerens spesialrepresentant med ansvar for å følge opp fredsprosessen i Midtøsten. Han var Norges ambassadør til Israel 2005-2010. I tiden 2010-2012 var han spesialrepresentant i Utenriksdepartementet for europeisk sikkerhet og rustningskontroll.
Lian har samfunnsøkonomisk eksamen fra Universitetet i Neuchâtel i Sveits fra 1967 og er kommandør av St. Olavs Orden og av Dannebrogordenen.
Mo i Rana lufthavn, Fagerlia
Oppsummering
Stortinget vedtok enstemmig den 20. juni 2017 bygging av en ny flyplass i Fagerlia i nærheten av Steinbekkhaugen som skal erstatte Mo i Rana lufthavn, Røssvoll.
Yotsuba&!
Manga
Mangaen er skrevet og illustrert av Kiyohiko Azuma. Den blir publisert i Japan av ASCII Media Works en gang i måneden i shōnen-mangatidsskriftet Dengeki Daioh. Det har blitt gitt ut i dette tidsskriftet helt siden det første kapittelet ble gitt ut i mars 2003. Enkeltkapitlene blir har også blitt samlet i femten tankōbonbind. De nyeste kapitlene har ikke blitt samlet i egne bøker enda.
Mo i Rana lufthavn, Fagerlia
Oppsummering
Byggearbeidet startet 6. september 2022. Etter avklaring av spørsmål knyttet til reindriftnæringen, startet byggingen formelt 26. september 2022 da ordfører Geir Waage avfyrte den første ladningen med dynamitt på den nye tilførselsveien fra E12.
Yotsuba&!
Anime
Anime-serien Nyanbo! – med katteversjoner av Danbo, en av figurene i Yotsuba&!, begynte å bli kringkastet 26. september 2016 som en del av et «mini-anime»-program. Bortsett fra figuren Danbo henter serien ingen andre elementer fra Yotsuba&!. Nyanbo! kringkastes på NHK Educational TV i Japan og kan også sees på Crunchyroll.
Mo i Rana lufthavn, Fagerlia
Oppsummering
Arbeidet med flystripa startet 25. mai 2023.
Yotsuba&!
Anime
Til tross for Azumas tidligere suksess med animeserien Azumanga Daioh, har han ingen planer for lage en anime av Yotsuba&!. 4. desember 2008 skrev han på nettsiden sin at handlingen og stilen til Yotsuba&! ikke er velegnet til å bli animert.
Mo i Rana lufthavn, Fagerlia
Oppsummering
Flyplassen er estimert å åpnes våren 2027. Den skal erstatte Mo i Rana lufthavn, Røssvoll.
Yotsuba&!
Kalendere
Både dagskalendere og månedskalendere med bilder fra og inspirert av Yotsuba&! har blitt gitt ut hvert år siden 2005, unntatt 2009, som ikke ble gitt ut siden Azuma ikke hadde nok tid til å fullføre tegningene til den kalenderen. 2005-utgaven av månedskalenderen hadde bilder av Yotsuba som lekte med dyr som løver, sebraer og kenguruer. De senere utgavene har vanlige fotografier, men med Yotsuba tegnet over som om hun er i den virkelige verden. På bildene leker hun blant annet med andre barn, sitter i en park eller prøver å få tak i en ballong. Selve fotografiene ble tatt av Miho Kakuta, mens tegningene er tegnet av Kiyohiko Azuma. Dagskalenderne har en blanding av originale tegninger og noen fra mangaen, i tillegg til noen andre ting. For eksempel hadde 2006-kalenderen en pågående shiritori gjennom hele året. Dagskalenderne går fra april til mars, siden de følger det japanske skoleåret istedenfor det vanlige kalenderåret.
Mo i Rana lufthavn, Fagerlia
Oppsummering
Flyplassen skal inneholde en terminal på 5000 kvadratmeter, og en parkeringsplass med plass til 450 biler. Driftsbygninger kommer i tillegg på omtrent 5000 kvadratmeter. Flyplassen bygges med tre oppstillingsplasser for store fly, samt noe for mindre fly. Det skal også være to oppstillingsplasser for helikopter.
Yotsuba&!
Musikk
To Yotsuba&!-musikk-CD-er har blitt gitt ut. Begge er instrumentale. Musikken er designet for å forestille seg hendelsene beskrevet i tittelen på sangene. Begge albumene er komponert av Masaki Kurihara og fremført av Kuricorder Pops Orchestra, som også jobbet sammen for å lage lydsporet i Azumanga Daioh. Det først albumet, Yotsuba&♪ (よつばと♪), ble utgitt i april 2005, og følger Yotsuba gjennom en vanlig dag. Det andre albumet, Yotsuba&♪ Music Suite (General Winter) (よつばと♪ 組曲「冬将軍」), ble sluppet ut i november 2006, og handlingen foregår om vinteren. Noen av sangene har jul og nyttår som tema. «General Winter» (冬将軍), fra tittelen på albumet, er en personifisering av harde vintre, på samme måte som Kong Vinter.
Mo i Rana lufthavn, Fagerlia
Bakgrunn
Kortbaneflyplassene på Helgeland ble åpnet fra 1968 til 1987 i byene Brønnøysund (Brønnøy), Mo i Rana (Røssvoll), Mosjøen (Kjærstad) og Sandnessjøen (Stokka).
Yotsuba&!
Bildebøker
En bildebok kalt Yotsuba & Monochrome Animals (よつばとしろとくろのどうぶつ) ble gitt ut 15. desember 2006. Boken er fylt med bilder av Yotsuba som leker med ulike dyr som er svarte og hvite, blant annet pandaer. I tillegg er navnene på dyrene listet opp sammen med bildene. Navnene er listet opp på engelsk og japansk, i tillegg til artens vitenskapelige navn. En annen bildebok kalt Find Yotsuba ble sluppet ut i 2013, som er en samling av alle de tidligere kalenderillustrasjonene.
Mo i Rana lufthavn, Fagerlia
Bakgrunn
De betjenes av Widerøe med Dash 8 turbopropfly – i hovedsak 39-seters, som for det meste går mellom Trondheim og Bodø. Passasjerer til Oslo må som regel veksle fly i Trondheim.
Yotsuba&!
Bruk i japanskdidaktikk
Serien har blitt anbefalt som lektyre for studenter og andre som ønsker å lære seg japansk. Dette begrunnes med at serien er lettlest, siden den bruker enkle ord og enkel grammatikk, og i tillegg et naturlig og hverdagslig språk. Yotsuba bruker selv stort sett enkelt språk, siden hun selv er i ferd med å lære språket som et ungt barn. Derfor bruker også flere av de voksne i serien et ganske enkelt språk for å kommunisere med henne. I tillegg skrives alle Kanji-tegnene i serien med fonetiske tegn kalt furigana, for å gjøre det lettere å lese tegnene, siden man ikke trenger å slå opp hvert enkelt tegn. Yotsuba ender også ofte opp med å spørre om de ordene som har kanji i seg eller andre mer avanserte ord, hvorpå en voksen forklarer ordet, slik at leseren også kan oppfatte det. Selv hvis en ikke skjønner mye av dialogen, vil bildene og handlingen i serien gjøre det mulig å følge med likefullt.
Mo i Rana lufthavn, Fagerlia
Bakgrunn
Debatten om lokalisering av en ny og større flyplass på Helgeland har vært preget av både flytekniske, geografiske og lokalpolitiske momenter. Allerede 17. juni 1988 la Rana Utviklingselskap frem planer om en flyplass i Fagerlia (feilaktig kalt «Mjøllia»). Den gangen var det snakk om en rullebane på 1 600 meter, og muligens 2 000 meter. «Mjøllia er pekt ut av erfarne Widerø-flygere som det beste området i Rana», sa Dagfinn Christensen som var datidens leder av Rana Utviklingselskap.
Yotsuba&!
Mottagelse
Yotsuba&! er ikke tegnet i yonkoma-formatet, i motsetning til Azumas tidligere serie, Azumanga Daioh. Istedenfor er den tegnet i et fullside-format, som gir serien et mer kunstnerisk tilsnitt. Yotsuba&! har blitt bemerket for sin rene stil, detaljerte bakgrunner og uttrykksfulle ansikter. Serien har også blitt hyllet for sin lystige tone, formidlinger av et helt hverdagslig vanlig liv, komiske skildringer, samt eksentriske, men likefullt realistiske figurer, som Yotsuba selv.
Mo i Rana lufthavn, Fagerlia
Bakgrunn
Før 2003 ble det utredet 17 andre forslag til lokalisering: To i Grane (Trofors nord, Stormyra-Innerfjellet og Trofors sør, Stormoen), seks i Vefsn (Holandsvika, Drevja-Rognryggmoen, Elsfjord-Kråkstad, Elsfjord-Vargmoan, Elsfjord-Nøkkeltjønna og Elsfjord-Stormoen), to i Hemnes (Korgen sør-Villmoen og Korgen nord-Stormyra), et i Rana (Sjonbotn-Nordengmyra), et i Nesna (Skogsleira) og to i Leirfjord (Sundøya-Åkervikmyra og Leland).
Yotsuba&!
Mottagelse
The Comics Reporter beskrev serien som et slags «kjærlighetsbrev» til små barns væremåte fra to til fem år, mens en anmelder fra Anime News Network sammenlignet Azumas evne til å ta fatt i det underfulle i barndommen med Bill Wattersons Tommy og Tigern. Manga: The Complete Guide forteller at den gir en en god følelse, og sammenlignet den med en endeløs sommerdag. Nicholas Penedo fra Animeland skrev at i serien finner man seg selv i en fantastisk barndomsverden sammen med Yotsuba, og kalte den franske versjonen av den åttende boken i serien for «en vakker manga for både barn og voksne». BD Gest roste Azumas evner til å skape distinkte bipersoner i serien, slik at de blir umiddelbart gjenkjennbare for leseren, og hver av dem ender opp med å krydre handlingen på hver sin måte. Likevel har Azuma fått kritikk for å skape figurer som er «for rene» og «for perfekte», for å bruke overdrevne uttrykk og reaksjoner, og for å hale ut vitsene og spøkene i serien.
Mo i Rana lufthavn, Fagerlia
Bakgrunn
Ingen av disse forslagene var politisk samlende samtidig som de tilfredsstilte kravene til flytekniske parametre som ender ut i en akseptabel regularitet. Verken Røssvoll eller Kjærstad har hatt utvidelsesmuligheter for en 2000 meter lang rullebane for jetfly, eksempelvis Boeing 737.
Yotsuba&!
Mottagelse
Yotsuba&! har vært populær blant leserne i tillegg til anmelderne. For eksempel var det sjette bindet i serien den tredjebesteselgende mangaen i den første halvdelen av 2007 i Japan på Amazon.coms japanske nettside. I 2008 var det åttende bindet den nestbestselgende mangaen samme sted. I tillegg var bok nummer syv og åtte listet opp som nummer to på Tohans salgslister for manga de ukene de kom ut. Den åttende boken solgte mer enn 450 000 eksemplarer i 2008, som gjorde det til et av de 50 bestselgende mangabindene på Oricons salgslister for det året. De fem første engelske oversettelsene var blant de topp 100 bestselgende grafiske romanene i USA de månedene de kom ut. Den engelske versjonen av den sjette boken i serien endte opp som nummer 3 på New York Times' bestselgerliste for manga, og holdt seg på listen i over fire uker. Den åttende boken i serien havnet på nummer to på listen da den kom ut.
Serien hadde solgt 13 millioner eksemplarer verden over 5. desember 2015, to millioner av dem utenfor Japan.
Mo i Rana lufthavn, Fagerlia
Bakgrunn
Åpningen av Korgfjelltunnelen 16. september 2005 aktualiserte spørsmålet om ny flyplass ytterligere, fordi tunnelen forkortet avstanden og reisetiden mellom Mo i Rana og Mosjøen.
Yotsuba&!
Priser og anerkjennelse
Yotsuba&! mottok en «Excellence Prize» innen manga under Japan Media Arts Festival. Prisen ble begrunnet med at serien hadde livlige figurer og en behagelig atmosfære. I 2008 ble Yotsuba&! nominert til den tolvte Osamu Tezuka-kulturprisen, en Eisner Award i kategorien «beste publikasjon for barn», men vant ingen av dem. Den vant nesten den første årlig utgitte Manga Taishō-prisen, men ble slått av Gaku: Minna no Yama. I 2016 vant Yotsuba&! den 20. Osamu Tezuka-kulturprisen sammen med Kei Ichinosekis Hanagami Sharaku. Den engelske oversettelsen av Yotsuba&! ble listet opp som en av de 20 beste tegneseriene i 2005 av Publishers Weekly. Den ble også listet opp som en av de beste tegneseriene fra 2006 av The Comics Journal, i tillegg til som en av de beste grafiske romanene for ungdom i 2008 av Young Adult Library Services Association. Den første boken i serien ble også nevnt som månedens bok i juni 2005 av Newtype USA.
Det var en Yotsuba&!-utstilling ved Gallery of Fantastic Art (GoFa) i Tokyo fra 2. til 17. desember 2006. Den innledende artikkelen i mai 2009-utgaven av det japanske designtidskriftet Idea var en analyse av Yotsuba&!, som fokuserte på bokdesign, intreørlayout i seriens scener, og hvordan de oversatte utgavene var sammenlignet med originalen.
Mo i Rana lufthavn, Fagerlia
Nye fly krever lengre rullebane
Den gamle Mo i Rana lufthavn på Røssvoll har en rullebane på 799 meter i baneretningen 14/32.
Et forhold som påskyndet byggingen av flyplassen, var endringer i produksjonsmønsteret hos den canadiske flyprodusenten de Havilland Canada i Toronto, Ontario.
I 2005 opphørte produksjonen av 100-serien, og i 2009 opphørte også produksjonen av 200-serien og 300-serien av Dash 8. Dette var fly med mer enn 20 seter som kunne bruke 800 meter rullebaner.
De nyere Dash 8-Q400 krever en lengre rullebane. Derfor er det ingen nye fly å kjøpe for Røssvoll lufthavn.
Også for lufthavnen Kjærstad i Mosjøen ble denne problemstillingen diskutert. Den 14. januar 2023 ble Commuter class fly med 6–19 seter dratt frem som løsningen for det norske kortbanenettverket. Mindre fly med begrenset rekkevidde passer godt for kortere distanser. Det er flere produsenter som utvikler slike fly, men det er begrenset hvilke som ønsker å produsere fly som er tilpasset norske forhold.
Polarsirkelen Lufthavnutvikling AS
Selskapet Polarsirkelen Lufthavnutvikling AS (PLU) ble grunnlagt den 20. mars 2007 i Mo i Rana av hjørnesteinsbedrifter i åtte kommuner på Helgeland: Hattfjelldal, Rødøy, Lurøy, Træna, Nesna, Hemnes, Rana og Herøy. Formålet var å etablere en ny og større flyplass for jetfly av typen Boeing 737, som kunne betjenes av flyselskap som Scandinavian Airlines og Norwegian Air Shuttle. Den 30. august 2010 leverte selskapet PLU en konsesjonsøknad til luftfartstilsynet om bygging av ny storflyplass på Hauan i Mo i Rana. Dette var den første konsesjonssøknaden siden byggingen av lufthavnen på Gardermoen i 1997. Den 3. november 2010 utsatte luftfartstilsynet behandlingen av søknaden i påvente av arbeidet med ny nasjonal transportplan 2014–2023.
Den 16. desember 2010 opplyste samferdselsminister Magnhild Meltveit Kleppa (f. 1948) at hun hadde bedt luftfartstilsynet om en redegjørelse for de flyoperative og tekniske forhold for en ny flyplass på Helgeland.
En foreløpig teknisk og operativ vurdering ble overlevert av luftfartstilsynet til Samferdselsdepartementet den 3. februar 2011. Den konkluderte med at Polarsirkelen lufthavn vil kunne oppnå en teknisk og operativ godkjenning i medhold av luftfartsloven § 7-11.
Helgeland Lufthavn AS
Prosjektet konkurrerte den første tiden med aktører i Mosjøen som arbeidet for en flyplass mellom Drevvatn og Elsfjord i Vefsn omtrent 40 km fra Mosjøen, 50 km fra Sandnessjøen, og 65 km fra Mo i Rana. Selskapet Helgeland lufthavn ble støttet av flere kommuner og av lokalt næringsliv i Vefsn.
En værrapport ble utarbeidet av Meteorologisk Institutt på oppdrag for Helgeland lufthavn AS den 27. desember 2010. Den ble også gjort tilgjengelig i Helgelands Blad og Rana Blad. Rapporten fortalte om omtrent samme værmålinger ved den planlagte flyplassen som fikk Avinor til å skrinlegge samme prosjekt i 2003, 2006 og 2007.
I den foreløpige vurderingen fra luftfartstilsynet av 3. februar 2011, nevnt ovenfor, ble det konkludert med at Helgeland lufthavn ikke kunne påregne godkjenning i medhold av luftfartsloven § 7-11.
Den 17. februar 2011 gikk styret i Helgeland lufthavn AS inn for å avvikle selskapet. Nedleggelsen ble vedtatt i generalforsamlingen i Mosjøen den 23. mars 2011.
Dermed ble bare prosjektet til Polarsirkelen Lufthavnutvikling AS stående igjen som aktuelt.
Vedtatt av Nordland fylkesting
Den 22. februar 2011 presenterte Gravity Consult en rapport for Fylkestinget, utarbeidet på oppdrag fra fylkesrådet i Nordland. Rapporten søkte å vise endringer i passasjertall og passasjerstrømmer ved tre ulike scenarioer for lufthavnstruktur på Midtre og Nordre Helgeland. Den 23. mars 2011 ba fylkesrådet i Nordland fylkestinget om å avgjøre saken om flyplass i april 2011. Anbefalingen fra fylkesråd Odd Eriksen (Ap) var at fylkestinget burde gå inn for en storflyplass på Hauan i Mo i Rana. Fylkestinget sluttet seg til fylkesrådets forslag. Nordland fylkesting behandlet saken den 15. april 2011, og vedtok byggingen med 45 mot 6 stemmer.
Den 18. juni 2013 vedtok Stortinget å legge flyplassen inn i Nasjonal transportplan 2014–2023 som ny flyplass for Helgeland og å tilføre Avinor AS midler til å gjennomføre byggingen.
Den 22. desember 2015 leverte Avinor AS en søknad til luftfartstilsynet om bygging av flyplass i Mo i Rana. Avinor AS leverte også en fremdriftsplan, og offentliggjorde navnet på den nye flyplassen: Mo i Rana lufthavn, Steinbekkhaugen. Navneformen ble etterhvert endret til Fagerlia.
Den 8. mars 2016 sa Fylkestinget i Nordland ja til bygging av en ny flyplass i Mo i Rana for andre gang med 35 mot 9 stemmer. Den 6. juni 2016 vedtok fylkestinget å sende sin anbefaling til Stortinget under behandlingen av Nasjonal transportplan 2018-2029.
Godkjent av Luftfartstilsynet
Den 4. oktober 2016 godkjente Luftfartstilsynet byggingen.
Stortingsvedtak
Den 24. mars 2017 kunngjorde Erna Solbergs regjering byggingen av en ny og større flyplass langs E12 på Hauan i Mo i Rana. Flyplassen ble lagt inn i Nasjonal transportplan 2018–2029, og det ble bevilget 1,47 milliarder kroner til formålet.
Den fremtidige flyplassen ble kalt Mo i Rana lufthavn, Steinbekkhaugen. Dette navnet ble etterhvert endret til Fagerlia.
Malcolm Munthe
Ludvig Malcolm Martin Grane Munthe (opprinnelig tiltalenavn Grane, kalte seg senere Malcolm; født 30. januar 1910, død 24. november 1995 i London) var en engelsk etterretningsoffiser, militær, kurator og forfatter.
Mo i Rana lufthavn, Fagerlia
Stortingsvedtak
Transportplanen ble lagt frem den 5. april 2017, og ble enstemmig vedtatt av Stortinget den 20. juni 2017. 168 av 169 stortingsrepresentanter stemte for å bygge en framtidsrettet flyplass ved Mo i Rana. Vedtaket avsluttet en mer enn ti år lang politisk prosess.
Malcolm Munthe
Malcolm Munthe var sønn av Axel Munthe og dennes annen hustru Hilda Pennington-Mellor.
Bakgrunn
Malcolm Munthe hadde sin oppvekst ved det svenske hoff i Stockholm, i Italia og i Storbritannia, der hans mor eide to store hus, Hellens i Herefordshire og Southside House i Wimbledon. Malcolm Munthe ble britisk statsborger ved utbruddet av Annen verdenskrig for å kunne stride mot tyskerne; det var blitt åpenbart at Sverige ville holde seg nøytralt.
Mo i Rana lufthavn, Fagerlia
Stortingsvedtak
Den 30. august 2017 tok statsminister Erna Solberg det første symbolske spadtaket til den nye flyplassen.
Den 15. mai 2017 hadde 27 lokale bedrifter levert et opprop til Stortingets transport- og kommunikasjonskomite, i forkant av Stortingets behandling den 20. juni 2017:
Malcolm Munthe
Annen verdenskrig
Malcolm Munthe ble sendt til Gordon Highlanders for ingen annen grunn enn sitt fornavn Malcolm, som har en skotsk bakgrunn. Han var en av fire britiske etterretningsagenter som ble sendt til Norge umiddelbart før den tyske okkupasjonen i 1940 for å etablere radiokommunikasjon og kunne forberede mottakelse av mindre britiske styrker. Da tyskerne kom, flyktet han til Sverige, der han ble assisterende militærattasjé ved den britiske legasjon.
Mo i Rana lufthavn, Fagerlia
Byggekontrakt
Den 23. mai 2019 kl 12 ble tilbudsgrunnlaget for konkurransen om bygging av flyplassen lagt ut i markedet. Fristen for å søke om prekvalifisering var 25. juni 2019, og den 4. juli ble tre selskaper inviterte til å gi tilbud: AF Gruppen Norge AS, Peab Anlegg AS og Skanska Norge AS. Da fristen løp ut 31. oktober 2019 klokken 1200 hadde de to selskapene AF Gruppen Norge AS og Peab Anlegg AS levert inn tilbud.
Dangtu
Dangtu (kinesisk: 当涂县; pinyin:  Dāngtú Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Malcolm Munthe
Annen verdenskrig
Etter at Winston Churchill hadde tatt initiativ til sabotasjeorganisasjonen Special Operations Executive, SOE, i juli 1940, ble det høsten samme år opprettet en SOE-avdeling i Stockholm med Malcolm Munthe som ansvarlig under sitt diplomatiske dekke. I Skandinavia etablerte major Munthe et nettverk av venner som han kalte Red Horse, etter baronesse Orczys The Scarlet Pimpernel. Hovedoppdraget var sabotasje i Norge.
Mo i Rana lufthavn, Fagerlia
Byggekontrakt
Den 24. januar 2020 ble byggekontrakten tildelt Peab Anlegg AS, med Hæhre Entrepenører AS som underleverandør. Sistnevnte arbeidet fra 2015 til 2019 med E6 Helgeland nord. Kontrakten var på 1.7 milliarder kroner eksklusiv merverdiavgift.
Dangtu
Befolkningen var på 668,369 innbyggere i 1999.
Malcolm Munthe
Annen verdenskrig
Malcolm Munthe opererte til tider i Norge bak fiendens linjer som spion og sabotør. Men minst én sabotasjeaksjon ble utført også i Sverige mot transitteringstog med tysk militær og materiell. Dette ble gjnnomført ved Gudå stasjon mellom Meråker og Storlien 17. april 1941.
Mo i Rana lufthavn, Fagerlia
Byggekontrakt
Planlagt byggestart var 1. august 2021, men på grunn av forsinkelser og utsettelser ble kontrakten lyst ut på nytt den 20. mai 2021.